
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL RAJONO SAVIVALDYBĖS MOKYKLŲ VADOVŲ, JŲ PAVADUOTOJŲ UGDYMUI, UGDYMĄ ORGANIZUOJANČIŲ SKYRIŲ VEDĖJŲ ATESTACIJOS KOMISIJOS SUDARYMO IR DARBO REGLAMENTO PATVIRTINIMO
2014 m. gruodžio 12 d. AT-1285
Šakiai

      
Vadovaudamasis Lietuvos Respublikos švietimo ir mokslo ministro 2005 m. liepos 21 d. įsakymu Nr. ISAK-1521 patvirtintų Valstybinių (išskyrus aukštąsias mokyklas) ir savivaldybių mokyklų vadovų, jų pavaduotojų ugdymui, ugdymą organizuojančių skyrių vedėjų atestacijos nuostatų 13.2 ir 14 punktais ir rajono savivaldybės tarybos 2009 m. sausio 22 d. sprendimu Nr. T-6 patvirtintų Savivaldybės administracijos nuostatų 24 punktu:
 
1. S u d a r a u rajono mokyklų vadovų, jų pavaduotojų ugdymui, ugdymą organizuojančių skyrių vedėjų atestacijos komisiją:


Elvydas Pauliukėnas – rajono savivaldybės administracijos Švietimo ir sporto skyriaus vedėjas (komisijos pirmininkas),


Sofija Liudžiuvienė – rajono savivaldybės administracijos Švietimo ir sporto skyriaus vyriausioji specialistė (komisijos sekretorė),


Romas Eikevičius – Kudirkos Naumiesčio Vinco Kudirkos gimnazijos direktorius, 


Jūratė Mozūraitienė – Šakių „Žiburio“ gimnazijos direktorė,


Edmundas Rudzevičius – Šakių „Varpo“  mokyklos direktoriaus pavaduotojas ugdymui.


2. T v i r t i n u rajono savivaldybės mokyklų vadovų, jų pavaduotojų ugdymui, ugdymą organizuojančių skyrių vedėjų atestacijos komisijos darbo reglamentą (pridedama)

3. Pripažįstu netekusiu galios savivaldybės administracijos direktoriaus 2008 m. sausio 15 d. įsakymą Nr. AT-97 „Dėl rajono mokyklų vadovų atestacijos komisijos sudarymo“ su visais jo pakeitimais ir papildymais.

Administracijos direktorius                                           

